Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi verkkoon pääsyä koskevista edellytyksistä rajat ylittävässä sähkön kaupassa /* SEK/2003/0160 lopull. - COD 2001/0078 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi verkkoon pääsyä koskevista edellytyksistä rajat ylittävässä sähkön kaupassa 2001/0078 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi verkkoon pääsyä koskevista edellytyksistä rajat ylittävässä sähkön kaupassa A. Tausta 1. Komissio antoi 13. maaliskuuta 2001 ehdotuksen Euroopan parlamentin ja neuvoston asetukseksi verkkoon pääsyä koskevista edellytyksistä rajat ylittävässä sähkön kaupassa. 2. Euroopan parlamentti hyväksyi täysistunnossaan 13. maaliskuuta 2002 tarkistuksin komission ehdotuksen Euroopan parlamentin ja neuvoston asetukseksi verkkoon pääsyä koskevista edellytyksistä rajat ylittävässä sähkön kaupassa. Myös Euroopan talous- ja sosiaalikomitea tukee ehdotusta. Alueiden komitea ei ole antanut lausuntoa ehdotuksesta. 3. Komissio antoi 7. kesäkuuta 2002 muutetun ehdotuksen, jossa monet Euroopan parlamentin ensimmäisessä käsittelyssä hyväksymistä tarkistuksista oli otettu huomioon kokonaisuudessaan, osittain tai periaatteessa. 4. Neuvosto vahvisti EY:n perustamissopimuksen 251 artiklan mukaisesti yhteisen kantansa tästä asetusehdotuksesta 3. helmikuuta 2003. B. Komission ehdotuksen tarkoitus Ehdotuksen tarkoituksena on edistää rajat ylittävää sähkön kauppaa, joka tällä hetkellä vastaa fyysisinä sähkövirtoina vain kahdeksaa prosenttia sähkön kokonaistuotannosta. Luku on varsin vaatimaton verrattuina muihin talouden sektoreihin. Ehdotuksessa perustetaan korvausmekanismi, jossa siirtoverkonhaltijoille maksetaan korvauksia niiden verkossa siirrettävistä rajat ylittävistä sähkövirroista. Maksajina ovat sähkövirtoja tuottavat siirtoverkonhaltijat. Lisäksi ehdotuksessa yhdenmukaistetaan kansallisten verkkojen hinnoittelua ja yhteenliittämiskapasiteetin jakamista (ylikuormituksen hallintaa) koskevat säännöt, jotta vähäinen siirtokapasiteetti voitaisiin jakaa markkinapohjaisin mekanismein ja ilman minkäänlaista syrjintää. Ehdotuksen mukaan komissio antaa ja tarkistaa sääntelykomiteamenettelyä soveltaen suuntaviivat, jotka sisältävät tarkemman selvityksen asetuksen perusperiaatteista. C. Huomautuksia neuvoston yhteisestä kannasta 1. Komissio tukee neuvoston yksimielisesti hyväksymää yhteistä kantaa. Komission ehdotuksen keskeiset osatekijät on säilytetty yhteisessä kannassa. Lisäksi useimmat neuvoston tekemistä muutoksista vahvistavat tai selkeyttävät komission ehdotusta sen sisältöä muuttamatta. 2. Euroopan parlamentti teki ensimmäisessä käsittelyssä 34 tarkistusta komission alkuperäiseen ehdotukseen. Euroopan parlamentin lausunnon perusteella komissio sisällytti muutettuun ehdotukseensa useita tarkistuksia. Parlamentin tekemistä 34:stä tarkistuksesta komissio hyväksyi 6 parlamentin ehdottamassa muodossa tai osittain uudelleen muotoiltuina (tarkistukset 1, 6, 8, 10, 12 ja 14). Komissio hyväksyi kaksi tarkistusta osittain (tarkistukset 3 ja 4) ja 10 tarkistusta periaatteessa (18, 21, 27-34). 3. Kaikki Euroopan parlamentin tekemät tarkistukset, jotka komissio hyväksyi muutetussa ehdotuksessaan, sisältyvät yhteiseen kantaan. Hyväksyttyihin tarkistuksiin on tehty osittaisia täsmennyksiä, jotka kuitenkin kaikissa tapauksissa säilyttävät Euroopan parlamentin perustavoitteet. 4. Komission muutetun ehdotuksen ja neuvoston yhteisen kannan väliset erot Johdanto-osan kappaleet Johdanto-osan kappaleet ovat muuttumattomat, lukuun ottamatta joitakin sanamuotoa selkeyttäviä lisäyksiä tai muutoksia. Neuvosto kuitenkin lisäsi kaksi johdanto-osan kappaletta, joista toisessa painotetaan, kuinka tärkeää on, että kolmannet maat noudattavat asetuksen sääntöjä (johdanto-osan 7 kappale), ja toisessa (johdanto-osan 12 kappale) esitetään toivottavaa sijaintia koskevien signaalien perusperiaate. 1 artikla - Asiasisältö ja soveltamisala Neuvosto on hieman muuttanut asiasisällön kuvausta ja tekstin soveltamisalaa erityisesti lisäämällä, että kansallisten ja alueellisten markkinoiden erityispiirteet on otettava huomioon. 2 artikla - Määritelmät Yhteisessä kannassa tarkennetaan määritelmiä muuttamatta niiden sisältöä ja lisätään muutama määritelmä tekstin selkeyttämiseksi. Lisäksi "rajat ylittävien sähkövirtojen" määritelmää on täydennetty lisäämällä poikkeusmahdollisuus tilanteeseen, jossa kahden tai useamman jäsenvaltion siirtoverkot ovat osa yhdestä ja samasta valvontalohkosta. 3 artikla - Siirtoverkonhaltijoiden välinen korvausmekanismi Sanamuotoa selkeyttävien muutosten lisäksi tähän artiklaan on tehty kaksi sisällöllistä muutosta: - Jäsenvaltiot eivät voineet hyväksyä, että komissio päättää siirtoverkonhaltijoiden välisten korvausten määristä neuvoa-antavalla komiteamenettelyllä. Sen sijaan yhteisessä kannassa säädetään sääntelymenettelystä. - Yhteisessä kannassa todetaan, että rajat ylittävistä sähkövirroista siirtoverkonhaltijoille maksettavat korvaukset lasketaan rajat ylittävissä sähkövirroissa "käytettävän" infrastruktuurin kustannusten perusteella. Komission ehdotuksessa puhutaan rajat ylittäviä sähkövirtoja varten "rakennetusta" infrastruktuurista. Vaikka komissio katsoo, että nämä muutokset eivät ole tarpeen, se katsoo voivansa hyväksyä ne siltä osin kuin ne eivät heikennä kyseisten säännösten tavoitteita. 4 artikla - Verkkoon pääsystä perittävät maksut Tämän artiklan säännöksiä ei ole muutettu olennaisesti, lukuun ottamatta joitakin hyödyllisiä selvennyksiä verkkomaksujen avulla annettavissa, toivottavaa sijaintia koskevissa signaaleissa. Erityisesti tekstissä tehdään selväksi ensinnäkin, että asetus koskee vain "Euroopan tason" signaaleja, ja toiseksi, että toivottavaa sijaintia koskevien signaalien periaate ei estä jäsenvaltioita soveltamasta kuluttajiin yhdenmukaisia maksuja koko maassa. 5 artikla - Yhteenliittämiskapasiteettia koskevien tietojen antaminen Tämän artiklan säännökset ovat muuttumattomat, lukuun ottamatta joitakin pieniä sanamuotoa koskevia muutoksia. 6 artikla - Ylikuormituksen hallintaa koskevat yleiset periaatteet Tämän artiklan säännökset ovat muuttumattomat, lukuun ottamatta joitakin pieniä sanamuotoa koskevia muutoksia. Artiklan 7 - 9 kohdat on kuitenkin poistettu ja sisällytetty asetuksen uuteen 7 artiklaan. 7 artikla - Uudet rajayhdysjohdot Tämä uusi artikla korvaa 6 artiklan 7-9 kohdan säännökset, jotka koskevat tiettyihin rajayhdysjohtoihin sovellettavaa vapautusta ylikuormituksen hallinnasta saatavia tuloa koskeviin sääntöihin, jotka sisältyvät asetuksen 6 artiklan 5 kohtaan. Siinä myös laajennetaan vapautuksen soveltamisalaa uuden sähködirektiivin säännöksiin, jotka koskevat kolmannen osapuolen pääsyä verkkoon. Muita eroja komission muutettuun ehdotukseen nähden ovat: - Vapautus on mahdollinen vain "uusille" rajayhdysjohdoille, jollaiseksi on määritelty rajayhdysjohto, jota ei ole rakennettu valmiiksi asetuksen voimaantuloon mennessä. - Toisin kuin komission muutetussa ehdotuksessa vapautuksella ei välttämättä ole aikarajaa. - Edellytyksiä, joilla vapautus voidaan myöntää, on laajennettu ja lujitettu. - Vapautus voidaan myöntää myös vain osalle kokonaiskapasiteettia ja voi koskea myös olemassa olevan rajayhdysjohdon kapasiteetin huomattavaa lisäystä. - Sääntöä, jonka mukaan vapautusta sovelletaan yleensä vain tasavirtayhdysjohtoihin, on selkeytetty, ja soveltamisedellytykset vaihtovirtayhdysjohtoihin on määritetty. - Päätöksen vapautuksesta voi tehdä yksi asianomainen sääntelyviranomainen kuullen niiden muiden jäsenvaltioiden viranomaisia, joita rajayhdysjohto koskee. Komission muutetussa ehdotuksessa päätöksentekijöinä oli kaksi asianomaista viranomaista "yhdessä". Neuvosto lisäsi kolmannen osapuolen pääsyä koskevan vapautusmahdollisuuden suojatakseen investoinnit erittäin riskialttiissa hankkeissa, joita ei toteutettaisi, jos tällaista vapautusta ei olisi. Joidenkin merkittävien investointien osalta investointien säännelty tuotto estää investoijia sitomasta varojaan hankkeeseen, jonka kannattavuuteen liittyy erittäin suuria riskejä. Komissio katsoo, että vapautuksille asetetut tiukat ehdot sekä se, että komission on käsiteltävä kaikki vapautuksia koskevat päätökset, riittävät takamaan, että tätä vapautusmahdollisuutta käytetään ainoastaan tapauksissa, joissa investoinnin suojaaminen on sisämarkkinoiden toiminnan ja toimitusvarmuuden kannalta aivan välttämätöntä. 8 artikla - Suuntaviivat Tämän artiklan säännöksiä ei ole olennaisesti muutettu joitakin selvennyksiä lukuun ottamatta. Selvennykset koskevat lähinnä toivottavaa sijaintia koskevien Euroopan tason signaalien tarjontaa yhtenä perusperiaatteena verkkoon pääsyn kansallisissa hinnoittelujärjestelmissä: suuntaviivoissa säädetään tältä osin yhdenmukaistetusta lähestymistavasta, mutta yhdenmukaistaminen ei estä jäsenvaltioita soveltamasta kuluttajiin maksuja, jotka ovat yhdenmukaiset koko maassa. Lisäksi nyt on esitetty selvästi, että kun suuntaviivat hyväksytään ensimmäisen kerran, ne ovat kattavat ja käsittävät kansalliset hinnoittelujärjestelmät sekä siirtoverkonhaltijoiden välisen korvausmekanismin keskeiset elementit. 9 artikla - Sääntelyviranomaiset Tämän artiklan sanamuotoa on hieman muutettu sisältöä muuttamatta. Siihen on sisällytetty sääntelyviranomaisten velvollisuus keskinäiseen yhteistyöhön. 10 artikla - Tietojen antaminen ja luottamuksellisuus Tämän artiklan säännökset ovat pitkälti muuttumattomat, lukuun ottamatta joitakin pieniä sanamuotoa koskevia muutoksia. Ainoa sisällöllinen muutos koskee komission oikeutta pyytää tarvittavia tietoja suoraan yrityksiltä: neuvosto katsoi, että komissiolla tulisi olla tämä oikeus vain, jos asianomainen jäsenvaltio tai sen sääntelyviranomainen ei toimita tietoja komission asettamassa määräajassa. Lisäksi neuvosto rajoittaa tiedonsaantipyynnön mahdolliseksi vastaanottajaksi pelkät "yritykset", kun komission ehdotus sisälsi myös "yritysten yhteenliittymät". 11 artikla - Jäsenvaltioiden oikeus säätää yksityiskohtaisempia toimenpiteitä Tämä artikla on muuttumaton. 12 artikla - Seuraamukset Tämä artikla on muuttumaton, lukuun ottamatta joitakin erittäin pieniä sanamuotoa koskevia muutoksia. 13 artikla - Komitea Tämä artikla on muuttumaton, lukuun ottamatta joitakin erittäin pieniä sanamuotoa koskevia muutoksia ja lisäystä, että komitea vahvistaa työjärjestyksensä. 14 artikla - Komission kertomus Artikla on muuttumaton lukuun ottamatta lisäselvennystä, jonka mukaan kertomus kattaa myös toivottavaa sijaintia koskevat signaalit. 15 artikla - Voimaantulo Yhteisessä kannassa säilytetään asetuksen välittömän voimaantulon periaate (kaksikymmentä päivää julkaisemisen jälkeen) ja säädetään, että sitä sovelletaan myöhäisemmästä päivämäärästä eli siitä päivämäärästä alkaen, jolloin jäsenvaltioiden on pantava täytäntöön uusi sähködirektiivi (1. heinäkuuta 2004) tarkistettua sähködirektiiviä koskevan yhteisen kannan mukaisesti. Komissio jätti muutetussa ehdotuksessaan soveltamispäivämäärän avoimeksi (hakasulkuihin). LIITE Yhteisessä kannassa jätetään liite ("Kansallisten verkkojen välisten yhteenliitäntöjen käytettävissä olevan siirtokapasiteetin hallintaa ja jakamista koskevat suuntaviivat") pitkälti muuttumattomaksi. Kuitenkin velvoitteiden osalta ilmaisu "olisi [tehtävä]" on järjestelmällisesti korvattu ilmaisulla "on [tehtävä]", mikä vastaa suuntaviivojen velvoittavaa luonnetta. D. Päätelmä Neuvoston kannassa otetaan huomioon kaikki Euroopan parlamentin ensimmäisessä käsittelyssä esittämät tarkistukset, jotka komissio hyväksyi muutetussa ehdotuksessaan. Siltä osin kuin yhteinen kanta poikkeaa muutetusta ehdotuksesta se on lähellä komission alkuperäisen ehdotuksen periaatteita. Tämän johdosta komissio tukee neuvoston yhteistä kantaa. E. Liite Neuvoston pöytäkirjaan merkittävät komission lausumat 7 artikla: "Komissio korostaa, että sen varmistamiseksi, että tätä vapautusta käytetään mahdollisimman vähän, se aikoo tulkita sitä rajoittavasti erityisesti poikkeuksen keston ja vapautuksen piiriin kuuluvan hankkeen asiaankuuluvan kapasiteetin osalta, jotta päästäisiin asetettuun tavoitteeseen rahoittaa investointeja, joihin liittyy poikkeuksellisen suuri riski." "Käytettäessä syrjimätöntä ja avointa huutokauppamenettelyä, jonka sääntelyviranomainen on hyväksynyt direktiivin (ja asetuksen) mukaisesti, komissio vahvistaa, että kyseessä on direktiivin (ja asetuksen) mukainen kolmansien osapuolten säännelty verkkoon pääsy." 8 artikla: "Liittyen niiden neuvostolle myöhemmin tehtävien, ensimmäisten suuntaviivojen hyväksymiseen tähtäävien ehdotusten arviointiin, jotka perustuvat päätöksen 1999/468/EY 5 artiklan soveltamiseen, komissio muistuttaa päätöksen 1999/468/EY 5 artiklaa koskevasta lausumastaan, jonka mukaan komissio tasapainoisen ratkaisun löytämiseksi pyrkii välttämään toimia, jotka olisivat vastoin neuvostossa mahdollisesti esiin tulevaa, täytäntöönpanotoimenpiteiden aiheellisuutta vastustavaa enemmistön kantaa (vrt. EYVL C 203, 17.7.1999, s. 1)."